**CENU APTAUJA NR. TNPz 2023/74**

**“****Obligātās veselības pārbaudes Talsu novada pašvaldības darbiniekiem (atkārtots)”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Obligātās veselības pārbaudes Talsu novada pašvaldības darbiniekiem.**
	2. **Paredzamais līguma izpildes laiks:** 12 (divpadsmit) mēnešu laikā no līguma noslēgšanas brīža vai līdz summas 9 999,99 EUR (deviņi tūkstoši deviņi simti deviņdesmit deviņi *euro*, 99 centi), neieskaitot PVN, sasniegšanai.
	3. **Pakalpojuma sniegšanas adrese:** norādīta Piedāvājuma Tehniskās specifikācijas 3.tabulā.
2. **Piedāvājuma iesniegšanas vieta:**
	1. Piedāvājumus var iesniegt, nosūtot uz e-pastu iepirkumi@talsi.lv līdz **2023. gada 26. septembrim plkst. 09:00.**
	2. Kontaktpersona: Talsu novada pašvaldības Darba aizsardzības, ugunsdrošības un civilās aizsardzības nodaļas vadītāja Evita Bērziņa, tālr. 25629961.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums Nr. TNPz 2023/74 “Obligātās veselības pārbaudes Talsu novada pašvaldības darbiniekiem (atkārtots)”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Tehniskai specifikācijai.
	3. Pretendents iepriekšējo 3 (trīs) gadu laikā (2020., 2021., 2022. un 2023. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikta vismaz 500 darbinieku obligātā veselības pārbaude (izbraukumā pie klienta, ar mediķu sastāvu). Pie iesniedzamajiem dokumentiem jāpievieno aizpildīts 3. pielikums – Pretendenta kvalifikācija un pieredze.
	4. Piedāvājums jāiesniedz, aizpildot Pretendenta pieteikumu (2.pielikums), ņemot vērā finanšu piedāvājumā (1.pielikums) norādīto darba vides kaitīgo un īpašo faktoru uzskaitījumu un vispārīgās prasības.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN par 1 darbinieku (vienas obligātās veselības pārbaudes cena par vienu darbinieku).
5. **Samaksas nosacījumi:** Rēķina apmaksa tiks veikta 10 (desmit) darba dienu laikā pēc rēķina saņemšanas e-pastā: evita.berzina@talsi.lv.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā un izvērstā finanšu piedāvājumā noteiktajām prasībām.